stanford-oval/wikipedia huggingface dataset:
Miley Stewart
Hannah Montana > Tyyli

Hannahin ja Mileyn ero ovat hiukset; Mileyllä on ruskeat hiukset ja kun hän laittaa päähänsä vaalean peruukkinsa, hänestä tulee Hannah. Vaatetus on myös erilainen; Hannah pukee enemmän ylellisempiä vaatteita ja hän käyttää meikkiä. Joskus hänellä on aurinkolasit. Televisiosarjassa tuon kuuluisan vaalean peruukin Mileylle valitsi Roxy (Todellisuudessa peruukki valittiin vasta toisen jakson jälkeen. Ensimmäisessä jaksossa esiintynyt peruukki eroaa hiukan peruukista, joka valittiin loppuajaksi). Miley Stewart kertoo myös, että hän tarkoituksellisesti loi Hannahille samantyylisen tyylin kuin mikä hänen kummitädillään Dolly Partonilla on.
Kolmannella tuotantokaudella Hannahin tyyli on muuttunut hieman. Hänen peruukkinsa on lyhyempi ja kihartuvampi. Myös hänen tapansa pukeutua muuttuu. Tyylin alkuperäisenä pitämisestä on juteltu myös DVD:llä, joka sisältää bonus-materiaalia. Sen nimi on "Miley's Makeover – Hannah Gets a New Look." Ero näkyy esimerkiksi siinä, kuinka hän alkaa käyttää enemmän "paljastavia" ja kimaltelevia vaatteita. Tyylin muutos kuvastaa myös Hannah Montanan kypsymistä.
Myös neljännellä tuotantokaudella Hannahin tyyli on hieman erilainen. Kolmannella tuotantokaudella Hannah käytti pääasiassa mekkoja, mutta nyt hän käyttää enemmän housuja. Peruukkikin on toisenlainen. Se on pidempi ja ehkä tyylikkäämpi, sillä peruukin sai letitettyä, niin kuin Hannah on tehnyt jaksossa Luottamuspula.
Hannah Montana > Ura

Hannah Montanan ura on hyvin onnistunut, mutta matkalla on ollut vaikeuksia. 2. tuotantokauden jaksossa "Yet Another Side of Me" Robby sanoo, että hän on kirjoittanut 15 suoraan ykköseksi yltävää kappaletta Hannahille, kun taas 3. tuotantokauden jaksossa "Miley Hurt the Feelings of the Radio Star" hän sanoo, että on kirjoittanut 14 suoraan ykköseksi yltävää kappaletta Hannahille. Hannah voittaa myös palkintoja, kuten Silver Boot "Booty" - palkinnon kategoriassa "paras countryn ja popin sekoitus" kappaleellaan "True Friend". Hän on voittanut myös International Music Awardin kategoriassa "Vuoden naisartisti". Hän myös laulaa Englannin kuningattarelle ja Yhdysvaltain presidentille. Hannahin pahin kilpailija on Mikayla (Selena Gomez), joka määrätahtoisesti haluaa varastaa Hannahin fanit itselleen.
Musiikkiuransa lisäksi Hannah näyttelee. Hän vierailee televisiosarjassa Zombie High, jossa hän esittää roolia nimeltä Zaronda, elävien kuolleiden prinsessa. Jake Ryanin rooli pelastaa Zarondan portista tuonpuoleiseen. Myöhemmin Hannah näyttelee pääosaa elokuvassa Indiana Joannie and the Curse of the Golden Cobra yhdessä Chace Crawfordin kanssa. Hannah tukee parfyymi -ja ihonhoitotuotteita.
Kuten muutkin tunnetut julkkikset, Hannah esiintyy muutamissa keskusteluohjelmassa ja juhlissa. Huolimatta siitä, että Hannahin hahmo on oikeasti fiktiivinen, hän tuntee televisiosarjassaan joitain todellisuuden julkkiksia, kuten Taylor Swiftin ja Jonas Brothersin. Nämä ovat Miley Cyrusin tosielämän ystäviä.
Hannah Montana > Tarkoitus

Mileyllä oli useita syitä siihen, miksi loi Hannahin. Häntä pelottaa, että koulukaverit eivät kohtelisi häntä enää samalla tavalla, jos hän olisi kuuluisa. Vaikka hän nauttiikin Hannahin saamasta huomiosta, niin samalla tavalla hän nauttii siitä mahdollisuudesta, että hän pystyy "astua pois" roolistaan. Miley arvostaa myös yksityisyyttään, eikä halua fanien tai paparazzien tai valokuvaajien häiritsevän häntä, kun hän menee jonnekin julkisesti. Tällä tavalla Miley pystyy elämään kahta täysin eri elämää, joista molemmat merkitsevät hänelle aivan yhtä paljon. Samaan aikaan kun suurin osa muista julkkiksista piiloutuu mahdollisimman hyvin kaikelta huomiolta, kun he menevät johonkin julkiseen paikkaan, niin Hannah Montanalla on vapautta ja omaa aikaa itselleen ja voi näyttäytyä missä vain, vain ottamalla peruukin pois päästään.
Toisena etuna Miley joskus käyttää Hannahia erityisiin tapauksiin, kuten vakoiluun. Hän käyttää Hannahia myös muilla tavoin. 1. tuotantokauden jaksossa "Vilpitöntä voitonriemua" Miley käyttää Hannahia voittaakseen Amberin ja Ashleyn rahankeruussa. 2. tuotantokauden jaksossa "Kosto on pyöreä," Hannah esiintyy ravintolassa saadakseen baseball-pelaajan nimikirjoituksen Jacksonille. 3. tuotantokauden jaksossa "Ready, Set, Don't Drive Hannah hankkii ajokortin, kun Miley epäonnistuu testissä. Joskus Hannah/Miley käyttää kahta persoonallisuuttaan tekosyynä. Esimerkiksi 2. tuotantokauden jaksossa "Suuri Kylpyhuonesota" Miley pyytää Robbyn antamaan kotiarestia pelkästään Mileylle eikä Hannahille, sillä "Hannah ei tehnyt mitään väärin".
Hannah Montana > Diskografia > Soundtrackit

2006: Hannah Montana
2007: Hannah Montana 2
2009: Hannah Montana: The Movie
2009: Hannah Montana 3
2010: Hannah Montana Forever
Hannah Montana > Diskografia > Remix-albumit

2008: Hannah Montana 2: Non-Stop Dance Party
2008: Hannah Montana: Hits Remixed
Hannah Montana > Henkilöt, jotka tietävät Mileyn salaisuuden ennen paljastautumista

Useimmat Mileyn ystävät ja melkein jokainen sukulainen tietää Mileyn salaisuuden. Alle on listattu kaikki ihmiset, jotka tietävät Mileyn olevan Hannah Montana.
Robbie Ray Stewart - Billy Ray Cyrus, isä
Susan Stewart - Brooke Shields, edesmennyt äiti
Jackson Stewart - Jason Earles, veli
Lilly Truscott - Emily Osment, paras ystävä
Oliver Oken - Mitchel Musso, paras ystävä
Roxy - Frances Callier, henkivartija
Jake Ryan - Cody Linley, entinen poikaystävä/läheinen ystävä
Earl-setä - David Koechner, usein mainittu setä
Luann Stewart - Miley Cyrus, serkku
Dolly-täti - Dolly Parton, kummitäti
Mammaw Ruthie - Vicki Lawrence, isoäiti
Bobby Ray Stewart - Billy Ray Cyrus, setä
Fermaine - Matt Winston, Hannahin vaatesuunnittelija
Heather Truscott - Heather Locklear, Lillyn äiti
Nancy Oken, Oliverin äiti
Komisario Diarea ja hänen tytär.
Sienna, Jaksonin tyttöystävä.
Jesse, Hannahin bändin kitaristi.
Miley Cyrus Hannah Montanan roolissa esiintymässä Best of Both Worlds Tourilla.
Hannah Montana esiintymässä
Évdilos

| Évdilos Εύδηλος |
| --- | --- |
 Évdiloksen satama.
 Kunnallisyksikön sijainti
 Évdilos
 Koordinaatit: 37°37′52″N, 26°10′40″E 
Valtio:  Kreikka
Hajautetun hallinnon alue:  Egea
Alue:  Pohjois-Egean saaret
Alueyksikkö:  Ikaría
Kunta:  Ikaría
Hallinto:  
 – Asutustyyppi:  kunnallisyksikkö, entinen kunta, kylä
 – Kallikrates-koodi:  540102
Väkiluku (2011):  2 749
 – Kylä­yhdys­kunta:  768
 – Kylä:  501
Aikavyöhyke:  UTC+2
 – Kesäaika:  UTC+3
Postinumero:  83302
Suuntanumero(t):  22750
Rekisterikilpi:  ΜΟ
Infobox OKVirheellinen NIMI-arvo: 
Évdilos (kreik. Εύδηλος) on Kreikan kylä sekä samanniminen Ikarían kunnan kunnallisyksikkö (Δημοτική Ενότητα Ευδήλου, Dimotikí Enótita Evdílou) ja entinen itsenäinen kunta. Se sijaitsee Ikarían saarella, Ikarían alueyksikössä Pohjois-Egean saarten alueella. Koko kunnallisyksikön väkiluku on 2 749 ja varsinaisen Évdiloksen kylän väkiluku 501 (vuonna 2011).
Ikarían saarta ja Ikarosta esittävä graffiti Évdiloksessa.
Évdiloksen kylä sijaitsee Ikarían pohjoisrannikolla sen keskivaiheilla, noin 40 kilometriä saaren pääkaupunki Ágios Kírykoksesta luoteeseen. Kunnallisyksikkö käsittää saaren keskiosan. Kylä on syntynyt 1830-luvulla. Sen nimi viittaa hyvään näkyvyyteen. Se toimi Ikarían pääkaupunkina vuosina 1834–1912. Évdilos oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Ikarían kunnaksi yhdessä Ágios Kírykoksen ja Ráchesin kanssa, jolloin se muuttui uuden kunnan kunnallisyksiköksi.
Évdilos on Ikarían toinen merkittävä satamapaikka pääkaupungin ohella. Kylän rakennuskanta on yhdistelmä perinteistä, uusklassista sekä uutta mutta perinteitä kunnioittavaa arkkitehtuuria.
Kunnallisyksikön osat

Évdiloksen kunnallisyksikkö muodostuu seuraavista kylä- ja kaupunkiyhdyskunnista ja asutuksista:
| Kylä- tai kaupunki­yhdys­kunta | Kylä, kaupunki tai muu asutus | Väkiluku (2011) |
| --- | --- | --- |
| Aréthousa | Aréthousa | 109 |
| Aréthousa | Foínikas | 8 |
| Aréthousa | Kyparíssi Arethoúsis | 14 |
| Aréthousa | Péra Aréthousa | 47 |
| Dáfni | Akamátra | 193 |
| Dáfni | Dáfni | 125 |
| Dáfni | Kosoíkia | 82 |
| Dáfni | Petropoúli | 40 |
| Dáfni | Plagiá | 18 |
| Dáfni | Platáni | 10 |
| Dáfni | Stelí | 48 |
| Évdilos | Agía Kyriakí | 80 |
| Évdilos | Dekákia | 4 |
| Évdilos | Droútsoulas | 10 |
| Évdilos | Évdilos | 501 |
| Évdilos | Fýtema | 50 |
| Évdilos | Kerameío | 88 |
| Évdilos | Kyparíssi | 6 |
| Évdilos | Xanthí | 29 |
| Frantáto | Avláki | 119 |
| Frantáto | Frantáto | 136 |
| Frantáto | Kalamourída | 10 |
| Frantáto | Kámpos | 223 |
| Frantáto | Kremastí | 8 |
| Frantáto | Máratho | 50 |
| Frantáto | Pigí | 49 |
| Frantáto | Stávlos | 13 |
| Karavóstamo | Karavóstamo | 499 |
| Manganítis | Kalamonári | 15 |
| Manganítis | Manganítis | 165 |
Yhteensä: 2 749
Aroánia (kunnallisyksikkö)

| Aroánia Αροάνια |
| --- | --- |
 Aroánian Kameniánoin kylää.
 Kunnallisyksikön sijainti
 Aroánia
 Koordinaatit: 37°53′5″N, 22°0′44″E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Länsi-Kreikka
Alueyksikkö:  Akhaia
Kunta:  Kalávryta
Hallinto:  
 – Asutustyyppi:  kunnallisyksikkö, entinen kunta, kylä
 – Kallikrates-koodi:  370502
Väkiluku (2011):  1 619
 – Kylä­yhdys­kunta:  46
 – Kylä:  46
Aikavyöhyke:  UTC+2
 – Kesäaika:  UTC+3
Postinumero:  250 16
Rekisterikilpi:  KK
Infobox OKVirheellinen NIMI-arvo: 
Aroánia (kreik. Αροάνια) on Kreikan kylä sekä samanniminen Kalávrytan kunnan kunnallisyksikkö (Δημοτική Ενότητα Αροανίας, Dimotikí Enótita Aroanías) ja entinen itsenäinen kunta. Se sijaitsee Akhaian alueyksikössä Länsi-Kreikan alueella. Koko kunnallisyksikön väkiluku on 1 619 ja varsinaisen Aroánian kylän väkiluku 46 (vuonna 2011).
Aroánian kylä sijaitsee Peloponnesoksen niemimaan pohjoisissa sisäosissa. Se on nimetty alueen Aroánia- eli Chelmós-vuorten mukaan. Aroánian kunnallisyksikkö käsittää Kalávrytan kunnan lounaisosan. Aroánia oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kalávrytan kuntaan yhdessä Kleitorían ja Paḯonin kanssa, jolloin se muuttui uuden kunnan kunnallisyksiköksi.
Kunnallisyksikön osat

Aroánian kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Agrámpela | Agrámpela | 41 |
| Agrámpela | Platanítsa | 58 |
| Agrídi | Agrídi | 92 |
| Aléstaina | Aléstaina | 13 |
| Anástasi | Anástasi | 71 |
| Anástasi | Moní Agíon Theodóron  (luostari) | 5 |
| Aroanía | Aroanía | 46 |
| Desinó | Desinó | 37 |
| Kameniánoi | Drovolovó | 31 |
| Kameniánoi | Kameniánoi | 85 |
| Lechoúri | Keraséa | 73 |
| Lechoúri | Lechoúri | 209 |
| Lechoúri | Sélli | 6 |
| Livartzinó | Livádi | 12 |
| Livartzinó | Livártzi | 164 |
| Livartzinó | Livartzinó | 35 |
| Pláka | Pláka | 99 |
| Psofída | Áno Psofída | 19 |
| Psofída | Áno Tripótama | 58 |
| Psofída | Káto Tripótama | 106 |
| Psofída | Psofída | 32 |
| Psofída | Tripótama | 50 |
| Psofída | Vasilikí | 14 |
| Seirés | Ágioi Theódoroi | 8 |
| Seirés | Ágios Geórgios | 65 |
| Seirés | Kríni | 69 |
| Seirés | Seirés | 76 |
| Seirés | Thomaíïka | 45 |
Yhteensä: 1 619
Capannori

| Capannori (Comune di Capannori) |
| --- | --- |
 Pieve di San Gennaro, Capannori
 vaakuna
 Capannori
 Koordinaatit: 43°52′32″N, 10°34′25″E 
Valtio:   Italia
Alue:  Toscana
Maakunta:  Lucca
Pinta-ala:  
 – Kokonaispinta-ala:  155,96 km²
Korkeus:  15 m
Väkiluku (2017):  46 106
 – Väestötiheys:  296 as./km²
Aikavyöhyke:  UTC+1
 – Kesäaika:  UTC+2
Postinumero:  55012
Suuntanumero(t):  0583
 
 Comune di Capannori 
 Lähteet: = Väkiluku 
Infobox OKVirheellinen NIMI-arvo: 
Capannori on kunta Italiassa Toscanan alueella. Se sijaitsee Luccan maakunnassa.
Maantiede

Capannori sijaitsee Piana di Lucca -nimisellä tasangolla Toscanan luoteisosassa noin 25 kilometriä Välimeren rannikolta sisämaahan. Pohjoisessa sen alue rajoittuu Altopiano delle Pizzornen ylänköön ja etelässä puolestaan Monte Pisanon ylänköön.
Capannori on monikeskuksinen maalaiskunta. Sen osa-alueet ovat Badia di Cantignano, Camigliano Santa Gemma Galgani, Carraia, Castelvecchio di Còmpito, Colle di Cómpito, Colognora di Cómpito, Coselli, Gragnano, Guamo, Làmmari, Lappato, Lunata (Villa Banchierin sijaintipaikka), Marlia, Massa Macinaia, Matraia, Pagànico, Parezzana, Petrognano, Pieve di Cómpito, Pieve San Paolo, Ruota, San Colombano, San Gennaro, San Ginese di Cómpito, San Giusto di Cómpito, San Leonardo in Treponzio, San Martino in Colle, San Pietro a Marcigliano, Santa Margherita, Sant'Andrea di Cómpito, Sant'Andrea in Caprile, Segromigno in Monte, Segromigno in Piano, Tassignano, Tofori, Toringo, Valgiano, Verciano, Vorno ja Zone. Väestömäärältään suurin on noin viiden tuhannen asukkaan Marlia kunnan pohjoisosassa.
Luccan kaupunki sijaitsee Capannorin länsipuolella.
Liikenne

Capannorin rautatieasema on Tassignano-Capannori (Stazione di Tassignano-Capannori). Se sijaitsee rataosuudella Viareggio–Firenze. Capannorin halki kulkee Autostrada A11 (Firenze–Mare; moottoritie, joka vie Firenzestä Välimeren rannalle). Capannorin liittymä sijaitsee 57 kilometriä Firenzestä länteen ja 24 kilometriä Pisasta itään.
Historia

Capannorin alueelta Frizzone-nimisestä paikasta löydettiin vuonna 2004 noin kolmen sadan metrin osuus etruskien muinaisesta kulkuväylästä nimeltään Via etrusca del ferro. Väylä yhdisti Tyrrhenanmeren rannalla sijaitsevan Pisan Adrianmeren rannalla sijaitsevaan Spinaan. Se kulki Gonfientin (Prato) ja Kainuan (Marzabotto) kautta.
Capannorin kunnan alueella sijaitsevien kylien historia on pitkä, joten historiallisia kerrostumia on runsaanlaisesti, kuten kaikkialla Italiassa. Eräitä villoja ja kirkkoja (suluissa kylän nimi, jossa kohde sijaitsee):
Villa Torrigiani (Camigliano)
Villa Mansi (Segromigno in Monte)
Villa Orsi (Pieve di Compito)
Villa Reale (Marlia)
Chiesa romanica di San Colombano
Chiesa di San Martino di Duecentola (Marlia)
La Pieve di San Gennaro (San Gennaron kirkossa on terrakottafiguuri, joka esittää arkkienkeli Gabrielia)
Aiheesta muualla

Kuvia tai muita tiedostoja aiheesta Capannori Wikimedia Commonsissa
Matkaopas aiheesta Capannori Wikivoyagessa (englanniksi)
Luccan maakunta
Altopascio | Bagni di Lucca | Barga | Borgo a Mozzano | Camaiore | Camporgiano | Capannori | Careggine | Castelnuovo di Garfagnana | Castiglione di Garfagnana | Coreglia Antelminelli | Fabbriche di Vergemoli | Forte dei Marmi | Fosciandora | Gallicano | Lucca | Massarosa | Minucciano | Molazzana | Montecarlo | Pescaglia | Piazza al Serchio | Pietrasanta | Pieve Fosciana | Porcari | San Romano in Garfagnana | Seravezza | Sillano Giuncugnano | Stazzema | Vagli Sotto | Viareggio | Villa Basilica | Villa Collemandina
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: it:Capannori
Käännös suomeksi
Avaarit (muinainen kansa)

Avaarit punaisella vasemmassa laidassa.
Avaarit olivat aasialaista alkuperää oleva paimentolaiskansa, joka tunkeutui länteen ja asui noin vuosina 550–800 Keski-Euroopassa osapuilleen nykyisen Unkarin alueella.
Avaarien alkuperästä ei ole täyttä varmuutta. Heidät luetaan kielellisesti joko turkkilaisiin tai mongoleihin ja heidän alkukodikseen on esitetty eri alueita Keski-Aasiassa. Joka tapauksessa 500-luvun alussa avaarit olivat paimentolaiskansa Euraasian aroilla, mutta joutuivat siirtymään Eurooppaa kohti muiden turkkilaisten ja mongolilaisten kansojen kasvattaessa vaikutusvaltaansa idässä ja etelässä.
Avaarien kultainen kulho, joka on löytynyt Albaniasta, Metropolitan Museum of Art, New York.
Paljolti samaan tapaan kuin hunnit runsas vuosisata aiemmin, avaarit saapuivat vuoden 555 jälkeen Eurooppaan, Mustanmeren pohjoispuolelle. Bysantin Justinianus I neuvotteli heidät puolelleen ja avaarit kääntyivätkin pohjoiseen sekoittamaan germaanikansojen elämää. Tämän johdosta langobardit muuttivat vuonna 568 Alppien yli Italiaan, mitä pidetään viimeisenä germaanien kansainvaelluksista. Avaarit asettuivat Pannonian tasangolle Tonavan ympäristöön.
Pannoniassa asui slaavilaisia kansoja, joita vastatulleet avaarit ryhtyivät hallitsemaan. He tekivät maastaan käsin ajoittain hävitysretkiä nykyisen Saksan alueelle ja Italiaankin, mikä herätti lännessä kostonhalua heitä kohtaan. Muutamien vuosikymmenten ajan alueella oli suhteellisen rauhallista, mutta 600-luvun alkupuolella aroilta alkoi taas säännöllisemmin tulla eri paimentolaisheimojen hyökkäyksiä, ja Bysantinkin asennoituminen muuttui vihamieliseksi. Avaarit yrittivät parikin kertaa suurta ryöstöretkeä Konstantinopoliin, mutta epäonnistuivat. Vuoden 626 suuressa hyökkäyksessä Bysanttia vastaan persialaiset piirittivät Konstantinopolia itäpuolelta vallattuaan kaikki Bysantin Aasian puoleiset alueet, avaarien kaani piiritti kaupunkia lännessä ja avaarien laivasto osallistui piiritykseen. Bysantti kykeni silti torjumaan tämänkin hyökkäyksen, vaikka keisari Herakleios oli sen aikaan muualla. Vähän myöhemmin avaarien valtakuntaa alkoivat uhata bulgaarit, mutta se selvisi silti vielä toistasataa vuotta.
Avaarit alkoivat vähitellen heiketä sisäisiin kiistoihinsa, kun samaan aikaan muut kansat vahvistuivat. Vuosien 791 ja 803 välillä käydyissä sodissa Kaarle Suuren johtama Frankkien valtakunta murskasi avaarit, ja bulgaarit täydensivät tämän jälkeen tuhoa. Kaarle Suuri ja Bulgaria jakoivat suurimman osan Tonavan maista. Avaarit menettivät sekä valtakuntansa että yhteyden muihin arojen kansoihin, ja he katoavat nopeasti tämän jälkeen historiasta. Kansakunta sulautui 800-luvun kuluessa täysin alueen slaaveihin, ja kun madjaarit eli unkarilaiset saapuivat Pannoniaan vuonna 896, ei avaareita enää ollut.
Avaarien tuona aikana puhumaa kieltä kutsutaan myös avaarin kieleksi, vaikkei sillä varmastikaan ole yhteyttä nykyavaariin. Kieltä, kuten puhujiaankin, on arveltu niin turkkilaiseksi kuin mongolilaiseksi, eikä sitä ole pystytty luokittelemaan tarkemmin.
Aiheesta muualla

Wikimedia Commonsissa on kuvia tai muita tiedostoja aiheesta .
626 AD Avar Siege of Constantinople Weapons and Warfare.  27.12.2015. Arkistoitu 6.8.2018. Viitattu 6.8.2018.
Deligiannis, Periklis: The  Hephthalites (White  Huns)  and  the  Genesis  of  the  Avars Delving into History.  11.3.2017. Arkistoitu 6.8.2018. Viitattu 6.8.2018.
The Magyars – Magyar Origins Hungarian history. Viitattu 6.8.2018.
Huns – 552-599 ad s155239215.onlinehome.us. Viitattu 6.8.2018.
Béla, Török: Iron metallurgy of the Pannonian Avars of the 7th – 9th century based on excavations and material examinations Researchgate.  kesäkuu 2011. Viitattu 6.8.2018.
Radio Rock
Ohjelmisto > Korporaatio

Radio Rockin ensimmäinen ohjelma arkisin kello 6–11 on Korporaatio. Korporaation pääjuontajat ovat Kim Sainio, Harri Moisio ja Tytti Junna. Entisinä juontajina toimivat Jenni Alexandrova, Jussi Heikelä, Riku Sottinen, Aki Linnanahde ja Veera Karhuvaara, Osku Nurmi sekä Paula Rinta-Kanto. Ohjelman tuottajana toimii Juha Kortelainen. Edellisen päivän Korporaatio uusitaan kokonaisuudessaan yöllä 00–04 välisenä aikana. Koko viikon parhaat palat sunnuntaisin kello 12-14.
Ohjelmisto > Jonen päivävuoro

Rockin päivävuoro arkisin kello 11–15, jota juontaa Jone Nikula. Nikulalle voi myös vinkata kokemisen arvoisesta verkkosivustosta. Kesällä ohjelmapaikalla kuullaan Jone ja Kesäpojat -ohjelmaa ja vastaavasti ennen joulua Jone ja Tiernapojat -ohjelmaa. Kesäpojat koostuvat suomalaisista rock- muusikoista ja Tiernapojissa jo useamman vuoden ajan ovat vaikuttaneet Jussi 69 ja Jussi Lampi.
Ohjelmisto > Rockin iltapäivä

Rockin iltapäivä arkisin kello 15–18, jota juontaa Marce Rendic. Ohjelmassa kuullaan myös vierasta, joka valitsee top 5-kappaleet valitsemastaan aiheesta soitettavaksi joka arkipäivälle. Iltapäivässä on myös verkkosivujen kautta tapahtuva äänestys, jossa voi äänestää arkipäivien ajan, onko jokin kappale "rautaa" vai "roskaa". Marcen lomaillessa ohjelmaa on juontanut myös Jussi 69.
Ohjelmisto > Radio Rockin Ilta

Ma-to klo 18–20: Radio Rockin iltavuoro ja Laura Vähähyyppä, ajankohtainen musiikkiohjelma.
Ma klo 20–22: Modernin metallin maanantai
Pe klo 18–20: Rockin Sometoiveet, juontajana Jussi 69.
Ohjelmisto > Viikonloppu

La:
09–12: Radio Rockin lauantaiaamu, juontajana Taneli Rantala.
12–15: Jussi 69:n Lauantaibrunssi
15–17: Rakkaudesta lajiin. Ohjelman vieraat kertovat suhteestaan omaa lajiaan kohtaan. Toimittajana Laura Vähähyyppä.
17–: Rock Party
Su:
09–12: Rockin pehmeämpi puoli, soitossa vain rock-balladeita ja -slovareita.
12–15: Radio Rockin sunnuntai, juontajana Olli Herman.
15–18: Radio Rockin sunnuntai, juontajana Taneli Rantala.
18–20: Kasari vs. nollari, juontajina Sami Kuronen ja Joel Hokka.
Ohjelmisto > Erikoisohjelmat > 100 rockin legendaa

Vuonna 2008 Klaus Flaming kokosi 100 eri myyttiä rockin historiasta ja selvitti niiden taustat.
Ohjelmisto > Erikoisohjelmat > Radio Rockin suurimmat kappaleet

Vuoden 2009 aikana äänestettiin Radio Rockin suurimmat yhtyeiden 10 parasta kappaletta.
Ohjelmisto > Erikoisohjelmat > 500 Kovinta Rock kappaletta

Vuonna 2011 Radio Rock listasi 500 kovinta rock kappaletta äänestäjien mukaan. Ääniä annettiin 62 470, joista 500 parasta pääsi listalle.
Metallica - ”Master of Puppets”
Black Sabbath - ”Paranoid”
Led Zeppelin - ”Stairway to Heaven”
Dio - ”Holy Diver”
Metallica - ”One”
Iron Maiden - ”Fear of the Dark”
Slayer - ”Raining Blood”
AC/DC - ”Thunderstruck”
Motörhead - ”Ace of Spades”
Iron Maiden - ”The Trooper”
500 parasta rockbiisiä / 2016
Top 10:
Led Zeppelin - ”Stairway To Heaven”
AC/DC - ”Back in Black”
Metallica - ”Master of Puppets”
Queen - ”Bohemian Rhapsody”
Mötley Crüe - ”Too Fast for Love”
Motörhead - ”Overkill”
Guns N' Roses - ”Don't Cry”
Motörhead - ”Killed by Death”
AC/DC - ”Thunderstruck”
Mötley Crüe - ”Kickstart My Heart”
Ohjelmisto > Erikoisohjelmat > Radio Rockin 12 ikonia

Vuonna 2019 Radio Rockin kuuntelijat äänestivät, mitkä 12 yhtyettä olivat heidän mielestään kovimmat ikonit. Kunkin yhtyeen top 10 äänestettiin ja esiteltiin Radio Rockilla joka kuukausi.
Metallica
Iron Maiden
Rammstein
AC/DC
Nightwish
Queen
Amorphis
Stam1na
Pantera
Five Finger Death Punch
Guns N' Roses
Black Sabbath
Ohjelmisto > Erikoisohjelmat > 20 2000-luvun kovinta rocklevyä

Alkuvuodesta 2020 Radio Rockin kuuntelijat äänestivät 20 parasta 2000-luvun rocklevyä vaihtuneen vuosikymmenen kunniaksi.
Rammstein - Rammstein
Amorphis - Queen of Time
Nightwish - Endless Forms Most Beautiful
Metallica - Hardwired...to Self-Destruct
Kotiteollisuus - Helvetistä itään
System of a Down - Toxicity
Stam1na - Viimeinen Atlantis
Ghost - Meliora
Rammstein - Mutter
Linkin Park - Hybrid Theory
HIM - Love Metal
Ghost - Prequelle
Sentenced - The Cold White Light
The 69 Eyes - Blessed Be
Iron Maiden - Brave New World
Beast In Black - Berserker
Avenged Sevenfold - Nightmare
Volbeat - Beyond Hell / Above Heaven
Five Finger Death Punch - And Justice for None
Green Day - American Idiot
Myös Radio Rockin juontajat äänestivät oman top 20-listansa ja se esiteltiin taajuudella läpi syksyn 2020.
Amorphis - Skyforger
Foo Fighters - One by One
Type O Negative - Life Is Killing Me
Stam1na - Taival
Gojira - Magma
Muse - The Resistance
Queens of the Stone Age - Songs for the Deaf
Nightwish - Century Child
Tool - 10,000 Days
The Black Keys - El Camino
The 69 Eyes - Paris Kills
Kotiteollisuus - Iankaikkinen
System of a Down - Mezmerize
Audioslave - Audioslave
HIM - Deep Shadows and Brilliant Highlights
Mokoma - Sydänjuuret
AC/DC - Black Ice
Sonata Arctica - Silence
The Rolling Stones - A Bigger Bang
Teräsbetoni - Metallitotuus